[{"text_idx": "#000000", "text": "To\u0308o\u0308keskkonna keemiliste ohutegurite loetelu ta\u0308iendati va\u0308hki tekitavate ainetega"}, {"text_idx": "#000001", "text": "Valitsuse otsusega ta\u0308iendati to\u0308o\u0308keskkonna keemiliste ohutegurite loetelu ja nende piirnorme. Muudatuse eesma\u0308rk on va\u0308hendada to\u0308o\u0308tajate kokkupuudet ohtlike ainetega, selleks et paremini ennetada va\u0308hki haigestumist to\u0308o\u0308keskkonnas kasutatavate keemiliste ainete to\u0303ttu. Uued piirnormid hakkavad kehtima jaanuarist 2020."}, {"text_idx": "#000002", "text": "To\u0308o\u0308keskkonna keemiliste ainete loetelu ta\u0308iendati uute kantserogeensete ainete, nende piirnormide ja ma\u0308rgetega kokkupuute ohtlikkuse kohta. Muudatused puudutavad 18 keemilist ainet, millega vo\u0303ib kokku puutuda peamiselt to\u0308o\u0308stus-, ehitus- ja transpordisektoris."}, {"text_idx": "#000003", "text": "Na\u0308iteks lisanduvad uute ainetena loetellu bromoetu\u0308leen, kroom(VI)u\u0308hendid ja diiselmootorite heitgaasid. Peale selle muutuvad teatud keemiliste ainete piirnormid rangemaks. Na\u0308iteks tuleb rangem piirnorm etu\u0308leenoksiidile ja hu\u0308drasiinile. Mitmele ainele lisatakse ma\u0308rge, mis na\u0308itab, et tegemist on naha kaudu kergesti imenduva ainega. Samuti saab naha kaudu imendumise ma\u0308rke o-toluidiin, mida kasutatakse peamiselt keemiato\u0308o\u0308stuses. Mitmele ainele lisatakse ma\u0308rge, mis na\u0308itab, et tegemist on kantserogeense ainega. Na\u0308iteks lisatakse ma\u0308rge akru\u0308u\u0308lamiidile. Samuti lisandub kantserogeensuse ma\u0308rge sissehingatava kristallilise ra\u0308nidioksiidi ainegruppi kuuluvatele ainetele (kristobaliit, kvarts ja tridu\u0308miit). Neid aineid esineb looduslikult mitmetes kivimites (nt liivakivis) ja neid kasutatakse ka na\u0308iteks ehituses ta\u0308itematerjalina ja keraamikato\u0308o\u0308stuses keraamiliste glasuuride koostisosana."}, {"text_idx": "#000004", "text": "on ained ja valmistised, mis sisse hingamisel, alla neelamisel vo\u0303i la\u0308bi naha\nimendumisel vo\u0303ivad po\u0303hjustada pahaloomuliste kasvajate teket vo\u0303i suurendada"}, {"text_idx": "#000005", "text": "Va\u0308hk on Euroopa Liidu riikides peamine to\u0308o\u0308ga seotud haigus, mis kahjustab to\u0308o\u0308tajate elu ja tervist. Hinnanguliselt on va\u0308hk ko\u0303ige sagedasem to\u0308o\u0308ga seotud surmajuhtumite po\u0303hjus Euroopa Liidus. Maailma Terviseorganisatsiooni andmetel on va\u0308hk arenenud riikides ko\u0303igist surmapo\u0303hjustest teisel kohal. Peale va\u0308hi vo\u0303ib kokkupuude kemikaalidega po\u0303hjustada ka palju muid to\u0303siseid terviseha\u0308ireid, na\u0308iteks hingamisteede haigusi ja neuroloogilisi ha\u0308ired."}, {"text_idx": "#000006", "text": "Ma\u0308a\u0308ruse \u201cTo\u0308o\u0308keskkonna keemiliste ohutegurite piirnormid\u201d eelmine redakstsioon jo\u0303ustus 2018. aasta 21. augustil, kui Eesti o\u0303igusesse vo\u0303eti u\u0308le Euroopa Komisjoni direktiiviga kehtestatud keemiliste ohutegurite piirnormid. Siis kehtestati ma\u0308a\u0308rusega 8 uue ohtliku aine piirnormid ja 18 aine piirnormid muudeti rangemaks. Na\u0308iteks muudeti rangemaks pa\u0308rast lo\u0303hkamisto\u0308id kaevanduska\u0308igu o\u0303hku ja\u0308a\u0308vate kaevandusgaaside ( su\u0308sinikoksiidi CO, la\u0308mmastikoksiidi NO ja la\u0308mmastikdioksiidi NO2) piirnormid."}, {"text_idx": "#000008", "text": "Kuidas arvutada energiato\u0303husa renoveerimise tasuvust?\nSiluri-ordoviitsiumi veeladestu fluoriidide ja boori geoloogilised allikad"}, {"text_idx": "#000010", "text": "Eestile teeb muret ku\u0308lmaainete ebaseaduslik kaubandus"}, {"text_idx": "#000012", "text": "Mikroplastide eemaldamine veest ferrovedeliku abil\nNeste teadlased pa\u0308lvisid Euroopa Aasta Leiutaja auhinna\nEesti idufirma UP Catalyst muundab su\u0308sihappegaasi va\u0308a\u0308rtuslikuks materjaliks\nEesti teadlased on leidnud uudse lahenduse po\u0303levkivi va\u0308a\u0308rindamiseks\nABB Grupp sai 30 miljoni dollari suuruse tellimuse satelliidipilditehnoloogiale, mis aitab tuvastada keskkonnamuutusi peaaegu reaalajas\nEesti inseneri tehnoloogia aitab eraldada arvuti tru\u0308kkplaatidest va\u0308a\u0308rtuslikud metallid"}, {"text_idx": "#000013", "text": "Mikroplastide eemaldamine veest ferrovedeliku abil"}, {"text_idx": "#000016", "text": "Eesti teadlased on leidnud uudse lahenduse po\u0303levkivi va\u0308a\u0308rindamiseks"}, {"text_idx": "#000018", "text": "Eesti inseneri tehnoloogia aitab eraldada arvuti tru\u0308kkplaatidest va\u0308a\u0308rtuslikud metallid"}, {"text_idx": "#000019", "text": "Energiasa\u0308a\u0308stlik ehitus, taastuvenergia, veepuhastus, taaskasutus, keskkonnahoidlik elustiil.\nInnovaatilised tooted ja lahendused. Uudised ja trendid."}]